14 красавік 2018, 20:00
З заявамі ў падтрымку ракетных удараў, якія былі нанесеныя ў сувязі з паведамленьнямі аб хімічнай атацы ў сырыйскім горадзе Дума, выступілі лідэры шэрагу краін Захаду, у тым ліку канцлер Нямеччыны Ангела Мэркель, прэм’ер-міністар Канады Джасьцін Трудо, прэмʼер-міністар Гішпаніі Марыяна Рахой, а таксама прэзыдэнт Турэччыны Рэджэп Эрдаган і кіраўнік Эўракамісіі Дональд Туск. Усе яны пры гэтым адзначылі, што ўдары былі нанесеныя менавіта па абʼектах, зьвязаных зь хімічнай зброяй. Шэраг краін, якія падтрымалі ўдары, раней ужо заявілі, што самі ня будуць удзельнічаць у іх.
Ўдары падтрымалі таксама арабскія краіны Пэрсыдзкага заліву.
Злучаныя Штаты, Вялікабрытанія і Францыя заявілі аб посьпеху ўдараў і пра тое, што ўсе намечаныя цэлі былі зьнішчаныя. Расея заяўляе, што каля дзьвюх трацін ракет, выпушчаных па Сырыі, былі зьбітыя сырыйскай СПА.